Σχεδιασμός εκπαιδευτικής βαλίτσας για το Μουσείο-Βιβλιοθήκη Στρατή Ελευθεριάδη-Teriade
Creators: name: Κυριάκου, Μαρία Κωνσταντίνου
Publisher: name: Aristotle University of Thessaloniki
Year: 2016
Subjects: Μουσειοπαιδαγωγική
Μουσειοβαλίτσα
Μουσείο Teriade
Museum education
Educational suitcase
Teriade Museum

description: Αντικείμενο της παρούσης διπλωματικής εργασίας αποτελεί ο σχεδιασμός φορητής εκπαιδευτικής βαλίτσας για το Μουσείο-Βιβλιοθήκη Στρατή Ελευθεριάδη-Teriade, το οποίο χωροθετείται στη Βαρειά Μυτιλήνης. Πρόκειται για μια μουσειοβαλίτσα που εν δυνάμει μπορεί να "ταξιδέψει" παντού, δίχως να απαιτείται η φυσική παρουσία στο χώρο του μουσείου και απευθύνεται σε παιδικό κοινό ηλικιακής βαθμίδας πρωτοβάθμιας εκπαίδευσης. Με τη συγκεκριμένη εκπαιδευτική πρόταση επιδιώκεται αφενός η γνωριμία του κοινού με έναν από τους πιο διακεκριμένους τεχνοκριτικούς, εκδότες καλλιτεχνικών εντύπων και συλλέκτες της Ευρώπης του 20ου αιώνα, το Στρατή Ελευθεριάδη-Teriade και με το πλούσιο εκδοτικό του έργο, αφετέρου η κριτική προσέγγιση των πολλαπλών εκφραστικών και επικοινωνιακών δυνατοτήτων της τεχνικής του τυπώματος, όπως προκύπτει από την αξιοποίηση της ομώνυμης συλλογής. Η εργασία χωρίζεται σε δυο μέρη, στο θεωρητικό μέρος και στον αναλυτικό σχεδιασμό. Στο πρώτο μέρος επιχειρείται η θεωρητική αποτύπωση του εκπαιδευτικού ρολού του μουσείου, όσον αφορά τη μετεξέλιξη του όρου «μουσειοπαιδαγωγική» στη διεθνή και ελληνική πραγματικότητα, το θεωρητικό πλαίσιο μάθησης, τις πρακτικές μη τυπικής εκπαίδευσης καθώς και παραδείγματα αντίστοιχου δανειστικού υλικού. Κατόπιν, πραγματοποιείται μια θεωρητική αποτύπωση ερμηνευτικών προσεγγίσεων υλικού πολιτισμού εστιάζοντας σε αντικείμενα τέχνης, εκπαιδευτικών προεκτάσεων με στόχευση την προαγωγή της αισθητικής και πολιτισμικής αγωγής, καθώς και ευρύτερων διεπιστημονικών προσεγγίσεων. Στη συνέχεια το θεωρητικό ενδιαφέρον επικεντρώνεται στο μουσείο Teriade, όσον αφορά τη δράση του εκδότη-τεχνοκριτικού Στρατή Ελευθεριάδη-Teriade, τη συλλογή του ομώνυμου μουσείου καθώς και το εγχείρημα επανέκθεσής του. Στο δεύτερο μέρος της εργασίας παρουσιάζονται αναλυτικά όλα τα πεδία σχεδιασμού της προτεινόμενης εκπαιδευτικής βαλίτσας, όπως ο τίτλος, το μουσειοπαιδαγωγικό σκεπτικό, η ομάδα στόχευσης, ο γενικός σκοπός και οι ειδικοί στόχοι, η μεθοδολογία, η διάρκεια υλοποίησης και η αναλυτική περιγραφή της δομής του εκπαιδευτικού υλικού. Εν συνεχεία, ακολουθεί μια σύντομη αναφορά στα παιδαγωγικά οφέλη και στις προτάσεις επέκτασης της εφαρμογής, ενώ στο παράρτημα παρατίθεται όλο το υποστηρικτικό υλικό της μουσειοβαλίτσας.
description: Purpose of this thesis is the design of a portable educational suitcase for Stratis Eleftheriadis-Teriade Museum, which is located in Varia Mytilene. This is going to be an educational suitcase which potentially can "travel" anywhere, without requiring physical presence in the museum and is aimed at child audiences at the age of elementary education stage. By this educational proposal is pursued firstly the acquaintance of the public with one of the most distinguished art critics, publishers of artistic forms and collectors of 20th century in Europe, Stratis Eleftheriadis-Teriade, and with his rich editorial work. Moreover is attempted the critical approach of multiple expressive and communication capabilities of the technique of printing, as shown by the use of the namesake collection. The work is divided into two parts, the theoretical part and analytical design. The first part clarify the educational role of the museum based on a theoretical basis, as regards the evolution of the term "museum education" in the international and Greek reality, the theoretical learning context, non-formal education practices and examples of equivalent lending material. Then, a theoretical depiction of interpretative material culture approaches is attempted focusing on art, educational extensions targeting promotion of aesthetic and cultural education, and broad interdisciplinary approaches. Afterwards the theoretical interest is focused on Teriade museum, concerning the action of the issuer-art critic Stratis Eleftheriadis-Teriade, the collection of the namesake museum and the re-opening project. In the second part of the work all design fields of the proposed educational suitcase are presented in detail, as the title, the educational exhibition grounds, the target group, the general objective and specific objectives, methodology, implementation duration and the detailed description of the educational structure material. Then follows a brief reference to pedagogical benefits and proposals of extension and in the annex provided all supporting material of educational suitcase.
description: Σε συνεργασία με το Παιδαγωγικό Τμήμα Δημοτικής Εκπαίδευσης (Πανεπιστήμιο Δυτικής Μακεδονίας)